CELEX: C2005/229/81
Language: da
Date: 2005-09-17 00:00:00
Title: Sag T-295/05: Sag anlagt den 1. august 2005 af Document Security Systems, Inc. mod Den Europæiske Centralbank

17.9.2005   
            
            
               DA
            
            
               Den Europæiske Unions Tidende
            
            
               C 229/39
            
         Sag anlagt den 1. august 2005 af Document Security Systems, Inc. mod Den Europæiske Centralbank
   (Sag T-295/05)
   (2005/C 229/81)
   Processprog: engelsk
   Ved De Europæiske Fællesskabers Ret i Første Instans er der den 1. august 2005 anlagt sag mod Den Europæiske Centralbank af Document Security Systems, Inc., Rochester, New York (USA), ved barrister C. Stanbrook, solicitors H. Sheroton og L. Cohen samt lawyer B. Uphoff.
   Sagsøgeren har nedlagt følgende påstande:
   
               —
            
            
               Det fastslås, at ECB har krænket det pågældende patent.
            
         
               —
            
            
               ECB tilpligtes at betale sagsøgeren erstatning med renter, idet disse beløb skal opgøres gennem en særskilt prøvelse af de krænkende handlinger.
            
         
               —
            
            
               I stedet for at der nedlægges forbud tilpligtes ECB at betale erstatning i forhold til de pengesedler, der trykkes for og på vegne af ECB efter datoen for domsafsigelsen og indtil patentets udløb (idet beløbene skal opgøres gennem en særskilt prøvelse).
            
         
               —
            
            
               ECB tilpligtes at betale sagens omkostninger.
            
         
               —
            
            
               Der træffes i øvrigt sådanne foranstaltninger, som Retten fastsætter.
            
         Søgsmålsgrunde og væsentligste argumenter:
   Sagsøgeren har gjort gældende, at ECB har krænket dets europæiske patent 0 455 750 B1 med betegnelsen »Method of making a nonreplicable document«, og har i henhold til artikel 288 EF nedlagt påstand om, at der betales erstatning i form af en rimelig afgift for brugen af den patenterede opfindelse.
   Den patenterede opfindelse består af en metode til at lave udkast til og trykke et originaldokument, hvorved falskneri, der gør brug af digitale scanningsapparater, kan bekæmpes. Metoden indebærer, at skanderingshældningen fra kopieringsapparatet, der skal beskyttes imod, fastslås, og at der laves et passende gitterværk, der vil skabe interferens, som f.eks. moiréinterferens, når dokumentet kopieres med dette scanningsapparat. Gitterværket lægges oven på et originalbillede og indgår i fremstillingen af det trykte ægte dokument, hvori gitterværket normalt ikke kan ses med det blotte øje.
   Ifølge sagsøgeren blev den patenterede opfindelse brugt ved det af Den Europæiske Centralbank godkendte udkast til og trykningen af euro-pengesedlerne. Sagsøgeren har desuden gjort gældende, at udstedelsen, opbevarelsen og cirkulationen af Euro-pengesedler er en krænkelse af dennes patent.